
Ultranagy szilárdságú acélok MAG-hegesztett kötéseinek makroszkópos vizsgálata

Kulcsszavak: hegesztés; ultranagy szilárdságú acél; makroszerkezeti vizsgálatok; keménységmérés;
Az acélgyártás kialakulása óta egyre nagyobb mennyiségben kezdtek el acélt használni gépek, eszközök készítéséhez, valamint az épített környezetünkben is megjelent ez az alapanyag. A növekvő igények (szilárdsági, merevségi stb.) miatt az acélok szilárdsága robbanásszerű fejlődésnek indult a második világháború után.
Ennek köszönhetően manapság az ultranagy szilárdságú acélok segítségével olyan szerkezeteket építhetünk meg olyan mechanikai tulajdonságokkal, melyek 50-80 évvel ezelőtt megvalósíthatatlanok lettek volna, például több száz tonna maximális emelőkapacitású autódarukig, tervezett gyűrődőzónával és nagy merevségű utascellával gyártott gépjárművek.
Az acéllemezek egyik jellegzetes kötési módja a hegesztett kötés kialakítása. Dolgozatomban SSAB gyártmányú Docol 1500M és Docol 1700M martenzites, termomechanikusan hengerelt ultranagy szilárdságú acélok hegesztett kötéseinek vizsgálatát hajtottam végre, szemrevételezéssel és metallográfiai csiszolaton végzett keménységméréssel.



